**Zapisnik**

**S 3. roditeljskog sastanka 8.A i 8.B razreda održanog 24.01.2024. u 18.00 sati**

Razrednici 8.a i 8.b razrednog odjela održali su zajednički roditeljski sastanak sa slijedećim dnevnim redom:

1.Prezentacija ponuda – predstavnici odabranih agencija  
2.Glasovanje – odabir ponude  
3.Donošenje Odluke o odabiru ponude

Ad1) Sukladno člancima 12., 13. i 14. Pravilniku o izvođenju izleta, ekskurzija i drugih odgojno-obrazovnih aktivnosti izvan škole (NN 87/13., 81/15., 53/21), Osnovna škola Matije Vlačića Labin objavila je dana 20.12.2023. godine javni poziv za organizaciju trodnevne ekskurzije učenika 8. razreda, na web stranicama Škole za 3 dana i 2 noćenja, za 48 učenika i 4 pratitelja, čiji je cilj posjetiti gradove Zadar, Šibenik, Trogir i Split sa svim njihovim ljepotama i kulturnim znamenitostima te ulaznice za navedeno uz pratitelja putovanja te prehranu na bazi polupansiona i 1 ručka. Prijevoz bi trebao udovoljavati zakonskim propisima za prijevoz učenika.

Rok dostava ponuda je bio 8 radnih dana od objave poziva. .

Na objavljeni javni poziv pristiglo je 5 ponuda slijedećih turističkih agencija:

1. Ex Novo d.o.o. Rovinj Alibi Travel Agency iz Umaga
2. Brioni d.o.o. iz Pule
3. ZEA Tours iz Pule
4. Črnja Tours iz Rovinja
5. Danijel travel d.o.o., iz Pazina

Nakon razmatranja svih ponuda odabrane su tri ponude u daljnje razmatranje i to: ZEA Tours iz Pule, Črnja tours iz Rovinja i Danijel travel d.o.o. iz Pazina koje su predstavljene na današnjem sastanku.

**Roditeljskom sastanku odazvali su se predstavnici agencija Danijel travel i Zea tours, te prisutnim roditeljima održali veoma zanimljive prezentacije. Ponudu agencije Črnja Tours, koja se prethodno opravdala zbog nemogućnosti prisustvovanja zakazanom sastanku, prezentirala je razrednica 8b razreda Barbara Kokot, predsjednica povjerenstva.**

**Ad2) Roditelji su glasali za predstavljene ponude i većinom glasova nazočnih roditelja (21 glas od 24 nazočnih) odabrana je ponuda agencije Danijel travel d.o.o. iz Pazina.**

**Ad3) Temeljem provedenog glasanja, donesena je Odluka o odabiru ponude za organizaciju trodnevne školske ekskurzije učenika 8. razreda, a to je ponuda agencije:**

**Danijel travel d.o.o. iz Pazina.**

**Sastanak je završio u 19.30 sati.**

**Zapisničar: Barbara Kokot, prof.**